|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | **Nacrt**  **ODLUKE**  **o izmjenama i dopunama Odluke o prostornom razmještaju i osnovnim kriterijima za postavu kioska i pokretnih naprava na području Grada Koprivnice** | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za izgradnju grada, upravljanje nekretninama i komunalno gospodarstvo | |
| Cilj i glavne teme savjetovanja | 1. **Zakonska osnova**   Odluka o prostornom razmještaju i osnovnim kriterijima za postavu kioska i pokretnih naprava na području Grada Koprivnice („Glasnik Grada Koprivnice“ broj 1/12, u daljnjem tekstu: Odluka) donijeta je 28. veljače 2012. godine te se njome propisuju osnovni kriteriji za postavu kioska i pokretnih naprava na području Grada Koprivnice i njihovo prostorno razmještanje. U međuvremenu je donijet novi Zakona o komunalnom gospodarstvu („Narodne novine“ broj 68/18, 110/18 i 32/20) te je temeljem članka 104. donijeta nova Odluka o komunalnom redu na području Grada Koprivnice („Glasnik Grada Koprivnice“ broj 6/19 i 8/22). Člankom 104. stavkom 5. propisano je da se sadržaj Odluke o komunalnom redu iz stavka 1., 2. i 3. može propisati i s više odluka, tako da je postavljanje kioska i ugostiteljskih terasa na javnim površinama uređeno posebnom Odlukom.   1. **Ocjena stanja i osnovna pitanja koja se uređuju aktom i objašnjenje pojedinih odredbi**   Ovim prijedlogom Odluke o izmjenama i dopunama Odluke o prostornom razmještaju i osnovnim kriterijima za postavu kioska i pokretnih naprava na području Grada Koprivnice („Glasnik Grada Koprivnice“ broj 1/12) članak 3. mijenja se na način da se usklađuje s važećom Odlukom o komunalnom redu. Nadalje unatrag nekoliko godina pojedini ugostitelji iskazali su želju i potrebu radi promjena klimatskih i drugih okolnosti za postavljanjem zatvorenih terasa. Obzirom na to postojeća Odluka dopunjava se na način da se osim otvorenih terasa propisuje mogućnost postavljanja i zatvorenih terasa na javnim površinama gdje će to biti moguće uz zadovoljavanje svih ostalih propisanih uvjeta. Stoga se predlaže izmjena članka 14. Odluke kojim se propisuje što se smatra ugostiteljskom terasom te da terasa može biti otvorenog i zatvorenog tipa, definira se što su otvorene, a što zatvorene terase. U člancima Odluke gdje je to potrebno riječi „otvorene“ terase zamjenjuje se riječju „ugostiteljske“ terase. Nadalje izmjene su u člancima 19. i 20. na način da se brišu pojedine odredbe odnosno stavci 3. i 5. u članku 22. dodaje se novim stavak u kojem se detaljnije opisuje način korištenje javne površine za postavljanje terase.   1. **Potrebna sredstva za provedbu akta**   Za provedbu Odluke o izmjenama i dopunama Odluke o prostornom razmještaju i osnovnim kriterijima za postavu kioska i pokretnih naprava na području Grada Koprivnice nije potrebno osigurati dodatna sredstva u Proračunu Grada Koprivnice. | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Odluke objavljen je na internetskoj stranici Grada Koprivnice www.koprivnica.hr  Javno savjetovanje trajalo je 9 dana te je bilo otvoreno od 22.02. do 02.03.2023. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Renata Štefec | Datum:  3. ožujka 2023. |